CELEX: 62009CA0003
Language: sk
Date: 2010-03-18 00:00:00
Title: Vec C-3/09: Rozsudok Súdneho dvora (ôsma komora) z  18. marca 2010 (návrh na začatie prejudiciálneho konania, ktorý podal Hof van Beroep te Gent — Belgicko) — Erotic Center BVBA/Belgicko (Šiesta smernica o DPH — Článok 12 ods. 3 písm. a) — Príloha H — Znížená sadzba DPH — Pojem „oprávnenie na vstup do kina“ — Privátna kabínka na sledovanie filmov na základe vlastnej voľby)

22.5.2010   
            
            
               SK
            
            
               Úradný vestník Európskej únie
            
            
               C 134/7
            
         Rozsudok Súdneho dvora (ôsma komora) z 18. marca 2010 (návrh na začatie prejudiciálneho konania, ktorý podal Hof van Beroep te Gent — Belgicko) — Erotic Center BVBA/Belgicko
   (Vec C-3/09) (1)
   
   (Šiesta smernica o DPH - Článok 12 ods. 3 písm. a) - Príloha H - Znížená sadzba DPH - Pojem „oprávnenie na vstup do kina“ - Privátna kabínka na sledovanie filmov na základe vlastnej voľby)
   2010/C 134/11
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hof van Beroep te Gent
   
      Účastníci konania pred vnútroštátnym súdom
   
   
      Žalobkyňa: Erotic Center BVBA
   
      Žalovaný: Belgicko
   
      Predmet veci
   
   Návrh na začatie prejudiciálneho konania — Hof van Beroep te Gent — Výklad prílohy H kategórie 7 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) (teraz príloha III bod 7 smernice Rady 2006/112/ES z 28. novembra 2006 o spoločnom systéme dane z pridanej hodnoty, Ú. v. EÚ L 347, s. 1) — Znížená sadzba dane pre určité dodávky tovarov a služieb — Kiná — Pojem — Privátna kabínka na sledovanie filmov na základe vlastnej voľby
   
      Výrok rozsudku
   
   Pojem oprávnenie na vstup do kina uvedený v prílohe H kategórii 7 prvom odseku šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 2001/4/ES z 19. januára 2001, musí byť vykladaný v tom zmysle, že sa nevzťahuje na platbu vykonanú spotrebiteľom s cieľom individuálne sledovať jeden alebo viacero filmov, alebo aj úryvky z filmov v súkromnom priestore, akým sú dotknuté kabínky v spore vo veci samej.
   
      (1)  Ú. v. EÚ C 82, 4.4.2009.